ନିଜ ଉଦ୍ୟମରେ କିଛି ଭିନ୍ନ ଓ ନିଆରା କାର୍ଯ୍ୟ କରି ଲକ୍ଷ୍ୟ ସ୍ଥଳରେ ପହଞ୍ଚନ୍ତି । ଆଉ ସୃଷ୍ଚି କରନ୍ତି ଅନ୍ୟମାନଙ୍କ ପାଇଁ ଉଦାହରଣ । ଏମିତି କିଛି ଉତ୍ସାହି, ଉଦ୍ୟମୀ ଓ ସଫଳ ଯୁବ ଉଦ୍ୟୋଗୀଙ୍କ ବିଷୟରେ ଜାଣନ୍ତୁ..
କିଛି କାହାଣୀ ଆଗକୁ ବଢ଼ିବାକୁ ପ୍ରେରଣା ଯୋଗାଏ । କିଛି ସକରାତ୍ମକ ଚିନ୍ତାଧାରା ଆଗକୁ ବଢ଼ିବାକୁ ସାହସ ଯୋଗାଏ । ସରକାରୀ କିମ୍ବା ବେସରକାରୀ ଚାକିରୀ ପଛରେ ନପଡ଼ି, ଉଚ୍ଚ ଦରମାର ଆଶା ନରଖି ଅନେକ ଯୁବପିଢ଼ୀ ନିଜେ ସ୍ୱାବଲମ୍ବୀ ହେବାକୁ ଶ୍ରେୟ ମନେ କରନ୍ତି । ବହୁ ବାଧା ବିଘ୍ନ ସାମ୍ନା କରି ଦିନେ ସେମାନେ ସଫଳ ହୁଅନ୍ତି । ନିଜ ଉଦ୍ୟମରେ କିଛି ଭିନ୍ନ ଓ ନିଆରା କାର୍ଯ୍ୟ କରି ଲକ୍ଷ୍ୟ ସ୍ଥଳରେ ପହଞ୍ଚନ୍ତି । ଆଉ ସୃଷ୍ଚି କରନ୍ତି ଅନ୍ୟମାନଙ୍କ ପାଇଁ ଉଦାହରଣ । ଏମିତି କିଛି ଉତ୍ସାହି, ଉଦ୍ୟମୀ ଓ ସଫଳ ଯୁବ ଉଦ୍ୟୋଗୀଙ୍କ ବିଷୟରେ ଜାଣନ୍ତୁ..
କିଏ ଛତୁ ଚାଷକୁ ନିଜ କ୍ୟାରିଅର ଭାବେ ବାଛିଛି, ଆଉ କିଏ ଉନ୍ନତ ଜ୍ଞାନ କୌଶଳ ପ୍ରୟୋଗ କରି ଗୋପାଳନରୁ ଭଲ ଦି ପଇସା ରୋଜଗାର କରୁଛି ତ ଆଉ କିଏ ନାରୀଙ୍କ ସ୍ୱାସ୍ଥ୍ୟକୁ ଗୁରୁତ୍ୱ ଦେଇ ସମାଜସେବା ସାଙ୍ଗକୁ ବ୍ୟବସାୟରେ ପାଦ ଦେଇ ସଫଳ ହୋଇଛନ୍ତି । ତିନି ସଫଳ ଯୁବ ଉଦ୍ୟୋଗୀଙ୍କ ଗୋଟିଏ କାହାଣୀ ।ଭିନ୍ନ ଭିନ୍ନ ସ୍ଥାନର କିନ୍ତୁ ସଫଳତାର ଗୋଟିଏ ସୂତ୍ର ଦୃଢ଼ ଇଚ୍ଛା ଶକ୍ତି ଏବଂ ନିଜ ଉପରେ ଭରସା ।
ଆଉ ଜଣେ ହେଉଛନ୍ତି କଟକ ଜିଲ୍ଲା ନିଆଳୀ ବ୍ଲକ ସିଠାଳୋ ପଂଚାୟତ ଶାସନପଦା ଗ୍ରାମର ଶିକ୍ଷିତ ଯୁବକ ସୁନିଲ କୁମାର ନାୟକ । ପାଠପଢା ପରେ ଚାକିରୀ ନପାଇ ଶେଷରେ ଗୋପାଳନ ପ୍ରତି ମନ ବଳାଇଲେ । ପ୍ରଥମେ ୩ଟି ଗାଇରୁ ଆରମ୍ଭ କରି ଏବେ ୪୦ଟି ଦୁହାଁଳିଆ ଶଙ୍କର ଜାତୀୟ ଗାଈ ପାଳନ କରି ଲକ୍ଷ ଲକ୍ଷ ଟଙ୍କା ଉପାର୍ଜନ କରି ଅନ୍ୟ ମାନଙ୍କ ପାଇଁ ଉଦାହରଣ ସାଜିଛନ୍ତି ।
ପ୍ୟାକିଂ ଚାଲିଛି ମହିଳାଙ୍କ ଲାଗି ଉଦ୍ଧିଷ୍ଟ ସାନିଟାରି ନାପକିନ୍ । ମହିଳାଙ୍କ ସୁସ୍ଥ ସ୍ୱାସ୍ଥ୍ୟ ପାଇଁ ନିଜ ଅଞ୍ଚଳରେ ସାନିଟାରୀ ପ୍ୟାଡ୍ ବ୍ୟବସାୟ ଆରମ୍ଭ କରି ବେଶ୍ ଚର୍ଚ୍ଚାକୁ ଆସିଛନ୍ତି ବୈଶାଖି ଜେନା । ୨୭ ବର୍ଷୀୟ ବୈଶାଖି, ଯାଜପୁର ଜିଲ୍ଲା ଚଣ୍ଡିଖୋଲ ଅଞ୍ଚଳର ବାସିନ୍ଦା । ଉଚ୍ଚଶିକ୍ଷିତା ବୈଶାଖୀ ଭେଲୋର ୟୁନିଭରସିଟିରୁ ବାୟୋଟେକରେ MSC କରି ବେଙ୍ଗାଲୁରରେ ଚାକିରୀ କରୁଥିଲେ । କରୋନା ସମୟରେ ଘରକୁ ଫେରିଥିଲେ । ଏହି ସମୟରେ ନିଜେ ଆତ୍ମନିର୍ଭରଶୀଳ ହେବା ସହ ନିଜ ଅଂଚଳ ପାଇଁ କିଛି କରିବାକୁ ଆଗ୍ରହ ପ୍ରକାଶ କରିଥିଲେ । ଆଉ ଆରମ୍ଭ କରିଥିଲେ ସାନିଟାରୀ ପ୍ୟାଡ ବ୍ୟବସାୟ । ନିଜେ ଆତ୍ମନିର୍ଭରଶୀଳ ହେବା ସହ ଅନ୍ୟମାନଙ୍କ ପାଇଁ ଫିଟାଇଛନ୍ତି ରୋଜଗାରର ବାଟ ।
(ରିପୋର୍ଟ- ଭଦ୍ରକ ବାସୁଦେବପୁରର କିରୀଟି ଦାସ, ନିଆଳୀରୁ ବିନୟ ମିଶ୍ର ଏବଂ ଯାଜପୁରରୁ ଗୁଲାମ ଗସ୍)
ବୁଝିଲୁ ନାରଣ, ତୁ ଏ ଖଚଡ ଆଇଟମ୍ ପାଉଛୁ କୋଉଠୁ ? ଦେଖୁଛୁ ତ ଆମ ପାପୁଲି ଦଳିଆ କେମିତିକା ଅବସ୍ଥାରେ ଅଛନ୍ତି, ସେଥିରେ ବି ତାଙ୍କୁ ପୁଣି ଛିଗୁଲୋଉଛୁ ?
ପଦ୍ମପୁର ବିଧାୟକ ବିଜୟ ରଂଜନ ସିଂହ ବରିହାଙ୍କର ଆଜି ପରଲୋକ ହୋଇଯାଇଛି। ଭୁବନେଶ୍ୱର ସ୍ଥିତ ଏକ ଘରୋଇ ହସ୍ପିଟାଲରେ ଆଜି ତାଙ୍କର ମୃତ୍ୟୁ ଘଟିଛି। ମୃତ୍ୟୁ ବେଳକୁ ତାଙ୍କୁ ୬୫ ବର୍ଷ ହୋଇଥିଲା।
Miscellaneous ଯଦି ଅବସରପ୍ରାପ୍ତ ଚାକିରି ପାଇବେ, ତେବେ ବେକାରୀ ଯିବେ କୁଆଡ଼େ ?
